फायझर-बायोएन्टेक लशीच्या क्लिनिकल चाचण्या घेण्यात आल्या. मात्र ज्या व्यक्तींवर या चाचण्या झाल्या त्यामध्ये गरोदर बायका किंवा स्तनपान करणाऱ्या महिलांचा समावेश नव्हता.

लशीमुळे गरोदर स्त्रियांना किंवा स्तनपान देणाऱ्या महिलांना धोका निर्माण होऊ शकतो का हे सांगण्यासाठी आता हाताशी असलेली आकडेवारी पुरेशी नाही असं कंपनीने म्हटलं आहे.

समाधानकारक आकडेवारी नसल्याने युकेत गरोदर बायका आणि स्तनपान देणाऱ्या महिलांना लसीकरण मोहिमेतून वगळण्यात आलं आहे. अमेरिकेत हा निर्णय गरोदर बायका तसंच स्तनपान करणाऱ्या महिलांवरच सोपवण्यात आला.

लसीकरण सुरू झालेल्या दोन देशांच्या भूमिकांमध्ये असा फरक का? गरोदर महिलांच्या दृष्टीने कोरोना लशीची परिणामकारकता किंवा दुष्परिणाम काय असू शकतात?

आकडेवारी काय सांगते?

आतापर्यंतची आकडेवारी ठोस काहीच सांगत नाही.

यासंदर्भात काहीही आकडेवारी नाही असं गरोदर महिलांचे हक्क आणि आरोग्य यासंदर्भात जॉन हॉपकिन्स विद्यापीठात कार्यरत डॉ. रुथ फाडेन यांनी सांगितलं.

लशीचा डोस गरोदर महिला किंवा स्तनपान देणाऱ्या स्त्रियांसाठी धोक्याचा ठरू शकतो असं कुठलंही शास्त्रोक्त प्रमाण समोर आलेलं नाही. य... आणखी 4000 वर्णांसाठी लेख सुरू ठेवा:
ासंदर्भात पुरेशी माहिती समोर आलेली नाही.

अमेरिकेच्या अन्न आणि औषध प्रशासनाच्या नियमावलीचं आम्ही पालन करत आहोत असं फायझर कंपनीने सांगितलं. त्यामुळे लसीकरण मोहिमेत तसंच क्लिनिकल ट्रायल प्रक्रियेत गरोदर महिला आणि स्तनपान देणाऱ्या स्त्रिया यांचा समावेश करण्यात आलेला नाही.

कंपनी डार्ट स्टडीज प्रक्रिया पूर्ण करत नाही तोपर्यंत या स्त्रियांचा क्लिनिकल ट्रायल प्रक्रियेसाठी विचार केला जाणार नाही. सामान्यत: ही प्रक्रिया प्राण्यांवर अंगीकारण्यात येते.

तज्ज्ञांच्या मते ही नेहमीची प्रक्रिया आहे.

कोरोनासारखा संकटाचा काळ नसतानाही, नव्या लशीचा जेव्हा विचार केला जातो तेव्हा गरोदर महिला आणि त्यांच्या पोटात वाढणाऱ्या बाळाच्या आरोग्याचा विचार करुन त्यांचा क्लिनिकल ट्रायलसाठी किंवा लसीकरणासाठी विचार केला जात नाही असं डॉ. फाडेन यांनी सांगितलं. सुरुवातीच्या टप्प्यात त्यांना सहभागी करून घेतलं जात नाही.

बायोएथिक्सनुसार, गरोदर महिलांची नोंद लोकसंख्येतील संवेदनशील अर्थात गुंतागुंतीचं शरीर असलेल्या व्यक्तींमध्ये केली जाते. अन्यत्र कुठेही एकाच शरीरात दोन माणसं नसतात. दोन्ही व्यक्ती सुरक्षित राहणं अत्यंत महत्त्वाचं आहे.

सर्वसाधारपणे आईएवढी बाळाची काळजी कोणालाच असू शकत नाही. सगळ्यात पहिला प्रश्न हाच विचारला जातो, तो म्हणजे- लस घेतल्यानंतर माझ्या बाळाची प्रकृती नीट राहिल ना? त्याला काही होणार नाही ना?

मात्र कोरोनासारख्या संकटकाळात क्लिनिकल ट्रायल प्रक्रियेतून गरोदर महिलांना वगळणं हे आणखी गुंतागुंतीचं आहे.

आमच्यासाठीही हा कठीण कालखंड आहे असं डॉ. इमिली स्टिनेट मिलर सांगतात. नॉर्थवेस्टर्न विद्यापीठात त्या ऑब्स्ट्रेशिअन आहेत. कोरोना काळात, नवजात अर्भकं आणि त्यांच्या मातांचं आरोग्य यासाठी तयार करण्यात आलेल्या टास्क फोर्सच्या त्या भाग आहेत.

लशीची चाचणी घेणाऱ्यांना अवघड निर्णयही झटपट घ्यावे लागत आहेत. गरोदर महिलांना क्लिनिकल ट्रायलमधून वगळणं किंवा समाविष्ट करणं या दोन्हीचे काही बरेवाईट परिणाम आहेत असं डॉ. मिलर यांनी सांगितलं.

अमेरिका आणि युके यांच्या भूमिका वेगळ्या कशा?

दोन्ही देशांकडे गरोदर महिलांच्या आरोग्यावर तसंच त्यांच्या पोटातील बाळावर लशीचा काय परिणाम होतो हे नेमकेपणाने सांगणारी आकडेवारी उपलब्ध नाही.

मात्र दोन्ही देशांची यासंदर्भातील भूमिका भिन्न आहे.

जेव्हा एखाद्या विशिष्ट स्थितीसंदर्भातली किंवा ठराविक प्रश्नाबाबत तुमच्याकडे...